
El passat dijous 30 de gener vam celebrar el primer acte de la programació prevista per celebrar el 15è aniversari. La sala d'actes de Rosa Sensat es va omplir amb algunes de les persones que van iniciar aquest projecte però també vam tenir l'alegria de que hi participessin persones que era la primera vegada que venien a un acte de Rella. I per descomptat, les persones dels diferents grups que són qui donen vida a l'associació.

La Presidenta de Rella, Adelina Escandell Grases, en nom de la Junta va situar la importància de la celebració i l'èxit aconseguit amb la programació que es presentava, fruit del treball i el compromís de cada un dels grups que conformen l'associació. Coordinats per la Junta. Va manifestar l'agraïment a tothom que ho ha fet possible. Cal tenir present que no es va poder celebrar el 10è perquè estàvem en situació de pandèmia i és per això que ens fa especial il.lusió aquesta celebració.

A continuació vam veure l'audiovisual que ha preparat el Grup de fotografia “ Amb ulls de càmera”, com a manera de participar en la celebració i que podreu anar veient al llarg dels diferents actes.

I tot, seguit, el Quim Lázaro, va presentar les periodistes que participarien a la taula rodona “ L'educació avui vista per  periodistes educatives”. Diana Silva. ARA. Mireia Rom, TV3, Helena López, El Periódico i Anna Basanta, Diari de l'Educació.
Vam poder comprovar força consens en les seves respostes i no van defugir cap dels temes que els vam plantejar, així com en el torn de preguntes obert a les persones assitents.

I per acabar, no podia faltar la coca i el cava!! I les xerrades en uns i altres grupets.
Un toc d'inici fantàstic, ple de vida, contingut i alegria

